Source: http://www.postimees.ee/4151909/kohus-moistis-narva-endise-prefekti-suudi-voltsimises
Timestamp: 2017-08-21 13:57:53+00:00
Document Index: 2287790

Matched Legal Cases: ['Kohus ', 'Kohus ', 'Kohus ', 'Kohus ', 'kohus ', 'kohus ', 'Kohus ', 'kohus ', 'Kohus ', 'kohus ']

Kohus mõistis Narva endise prefekti süüdi võltsimises - Krimi - Postimees.ee
Kohus mõistis Narva endise prefekti süüdi võltsimises
19. juuni 2017 17:39
Artur Pärnoja. | FOTO: Erik Prozes
Viru Maakohtu Narva kohtumajas kuulutati esmaspäeval kohtuotsus, millega Narva endine politseiprefekt Artur Pärnoja mõisteti õigeks omastamises, samas karistati teda dokumendi võltsimise ning võltsitud dokumendi kasutamise eest.
Artur Pärnoja süüdistati 19 173,49 euro omastamises, laenulepingu võltsimises ja võltsitud dokumendi kasutamises. Kohus mõistis Pärnoja omastamises õigeks, ent karistas teda dokumendi võltsimise ning võltsitud dokumenti kasutamise eest rahalise karistusega 1369 eurot, teatas Viru Maakohus.
Kohus tunnistas dokumendi võltsimises süüdi ka Diana Kožina, karistades teda rahalise karistusega summas 936 eurot. Kolmanda süüdistatava – OÜ Sidiv Õigusbüroo – mõistis kohus võltsimise ja võltsitud dokumendi kasutamise süüdistuses õigeks
Samuti esitas Artur Pärnoja tsiviilvaidluse raames kohtule dokumentaalse tõendina väidetavalt 23. Juulil 2008 sõlmitud laenulepingu, mille kohaselt laenas OÜ Sidiv Artur Pärnojalt 300 000 krooni. Dokumendiekspertiisiga tuvastati aga, et nimetatud laenuleping on tegelikult koostatud ja allkirjastatud tagantjärgi, alles 2013. aastal.
Küll aga mõistis kohus Artur Pärnoja süüdi laenulepingu võltsimises ja võltsitud dokumendi kasutamises. Kohus tegi kindlaks, et 23. juulil 2008 kuupäeva kandev leping on tagantjärgi koostatud ega kajasta tegelikult toimunud tehingut.
Ekspertarvamust ning raamatupidaja ütlusi arvestades hindas kohus tõenäoliseks, et leping koostati, prinditi ja allkirjastati Pärnoja ja Kožina poolt esmakordselt alles 2012 või 2013. aastal. Kohus tunnistas võltsimises süüdi nii Pärnoja kui Kožina.
viru maakohus viru ringkonnaprokuratuur